вицове за Извънземни
Една нощ НЛО с извънземни кацнал до затворена бензиностанция. От него излязло извънземно създание, огледало се, доближило се до една бензиноколонка и заповядало:  
– Ей, ти, заведи ме при твоя командир!  
Но колонката, естествено, мълчала. Извънземното се върнало сконфузено в своето НЛО и докладвало на командира, че земното създание не иска да сътрудничи. Трябва да внимаваме, подозирам, че можем да си имаме неприятности.  
– Добре, ще се заема лично – казал командирът, слязъл от кораба и се доближил до колонката.  
– Хей, ти, заведи ме при твоя командир – наредил той.  
Но колонката отново мълчала.  
– Ще броя до три – казал извънземният, извадил лазерния си пистолет и започнал да брои. – Едно, две...  
На три стрелял в колонката и цялата бензиностанция се взривила. Командирът и подчиненият изхвърчали чак до тяхното НЛО. Докато се готвели за излитане, командирът се сетил нещо и попитал:  
– Ти защо предполагаше, че можем да имаме проблеми?  
– Ами, помислих си, че след като ония си е извадил оная работа, намотал я е около краката си и я е пъхнал в ухото си, сигурно е голям бабаит!